text: Hiaumes laciez, lances sor fautre,
   Venoient li uns contre l'autre,
   Com gent duite de tel mestier ;
   Et, quant ce vint à l'aprochier,
   Lors ferirent des esperons.
   Fiers et aigres comme lions
   Estoit d'aus tous li mains hardis,
   Et plus que je ne vous devis.
   S'avint ainsi k'à l'assambler
   Convint à la terre verser
   Durban ; car li doi s'adrecierent
   Vers lui, en l'escu l'aderchierent
   Si qu'il li ont frait et troé.
   PageV02P073
   Mais le hauberc qu'ot endossé
   N'ont ne desmaillié ne rompu.
   Et Durbans a si referu
   L'un d'aus, qu'il le porta aval
   Parmi la crupe dou cheval ;
   À la terre tout estendu
   Moult roidement l'a abatu.
   De ces trois li doi encheïrent.
  